AIŠKINAMASIS RAŠTAS

Dėl Molėtų rajono savivaldybės prašymų išduoti sutikimą atidaryti ar steigti lošimų organizavimo vietą ar tęsti lošimų organizavimo veiklą lošimų organizavimo vietoje nagrinėjimo tvarkos aprašo patvirtinimo

1. Sprendimo projekto tikslai, uždaviniai:

Parengto sprendimo projekto tikslas – užtikrinti tinkamą lošimų veiklos organizavimą Molėtų rajono savivaldybės teritorijoje.

2. Siūlomos teisinio reguliavimo nuostatos:

Nuo 2022 m. liepos 1 d. įsigaliojo Lietuvos Respublikos azartinių lošimų įstatymo pakeitimo nuostatos, kuriose nustatyta, kad bendrovės, norinčios steigti lošimo namus ar tęsti jų veiklą, privalo gauti Savivaldybės tarybos, kurios teritorijoje planuojama vykdyti ši veikla, sutikimą. Savivaldybės taryba, nagrinėdama bendrovės prašymą išduoti sutikimą steigti lošimų organizavimo vietą ar tęsti lošimų organizavimo veiklą lošimų organizavimo vietoje, vadovaujasi nustatytais lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai vertinimo kriterijais.

Pritarus sprendimo projektui bus patvirtintas naujas teisės aktas, reglamentuojantis sutikimų išdavimą ar pratęsimą bendrovėms, kurios vykdys lošimų organizavimo veiklą Molėtų rajono savivaldybės teritorijoje.

3. Laukiami rezultatai:

Pritarus šiam sprendimo projektui bus sudaryta galimybė įvertinti situaciją, ar bendrovė gali vykdyti lošimų organizavimo veiklą pagal nustatytus kriterijus.

4. Lėšų poreikis ir šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Nėra.